อุบัติเหตุรถบรรทุกแผ่นปูนชนขอบสะพานลอย ทางขึ้นอุโมงค์สุทธิสาร กระทบจราจรอัมพาตทั่วกรุง!
อุบัติเหตุรถบรรทุกแผ่นปูนชนขอบสะพานลอย ทางขึ้นอุโมงค์สุทธิสาร รัชดาขาเข้า เช้ามืดวันนี้ (3 มี.ค.63) กระทบสภาพการจราจร อัมพาตทั่วกรุง!
อุบัติเหตุรถบรรทุกแผ่นปูนชนขอบสะพานลอย ทางขึ้นอุโมงค์สุทธิสาร รัชดาขาเข้า เช้ามืดวันนี้ (3 มี.ค.63) กระทบสภาพการจราจร อัมพาตทั่วกรุง!
3 มี.ค. 2563

ผู้สื่อข่าวรายงานว่า เมื่อเวลา 04.05 น. วันนี้ (3 มี.ค.63) เกิดอุบัติเหตุรถบรรทุกแผ่นปูนชนคานสะพานลอย ตรงบริเวณหน้าอาคารเมืองไทยภัทร ถนนรัชดาภิเษกขาเข้า ช่วงแยกรัชดา-สุทธิสาร ถึงแยกรัชดา-ห้วยขวาง
โดยรถบรรทุกปูนอีซูซุ สีฟ้า ทะเบียน 72-1798 นครปฐม บรรทุกแท่งปูนสำเร็จรูป ขึ้นจากอุโมงค์สุทธิสาร แล้วแผ่นปูนชนกับคานสะพานลอยคนข้าม เป็นเหตุให้คนขับได้รับบาดเจ็บเล็กน้อย ขณะที่รถกีดขวางเลนซ้าย ส่งผลให้การจราจรติดขัดอย่างหนักตั้งแต่ช่วงเช้ามืด
โดยรายงานจาก ข่าวจราจร สวพ.FM 91 ระบุตั้งแต่เวลา 07.49 น. เจ้าหน้าที่อยู่ระหว่างเคลื่อนย้ายแผ่นปูน 4 แผ่น โดยสามารถนำแผ่นปูนลงจากรถได้ 1 แผ่น ซึ่งจากอุบัติเหตุดังกล่าวทำให้การจราจรหลายเส้นทางได้รับผลกระทบ
– ถนนรัชดาภิเษก ขาเข้า ท้ายสะสมสะพานพระราม 7
– ถนนพหลโยธิน ขาเข้า มุ่งหน้าแยกรัชโยธิน ท้ายแถวสะสมหน้าโรงเรียนสารวิทยา
– ถนนวิภาวดี รังสิต ขาเข้า มุ่งหน้าเข้าถนนรัชดา ท้ายแถวสะสมหน้าหนังสือพิมพ์เดลินิวส์
– ถนนลาดพร้าว มุ่งหน้าแยกรัชดา-ลาดพร้าว ท้ายแถวสะสมแยกมหาดไทย
– ถนนพิบูลสงคราม เข้าถนนรัชดาภิเษก ท้ายแถวสะสมแยกสะพานพระราม 5
– ถนนกรุงเทพ-นนทบุรี เข้าแยกวงศ์สว่าง ท้ายแถวสะสมแยกติวานนท์
– ทางพิเศษศรีรัช ขาเข้า ลงประชาชื่น ท้ายสะสมเหนือถนนงามวงศ์วาน
ขณะที่รายงานล่าสุดเมื่อเวลา เวลา 10.00 น. ที่ผ่านมา เจ้าหน้าที่ ยังอยู่ระหว่างเคลื่อนย้ายแผ่นปูน 4 แผ่น ส่งผลให้รถติดขัดกระทบหลายเส้นทาง
– ถนนรัชดาภิเษก ขาเข้า ท้ายสะสมบนสะพานพระราม 7
– ถนนพิบูลสงคราม เข้าถนนรัชดาภิเษก ท้ายแถวสะสมแยกสะพานพระราม 5
– ถนนกรุงเทพ-นนทบุรี เข้าแยกวงศ์สว่าง ท้ายแถวสะสมแยกติวานนท์
– ทางพิเศษศรีรัช ขาเข้า ลงประชาชื่น ท้ายสะสมเหนือวัดบัวขวัญ
– ถนนพหลโยธิน ขาเข้า มุ่งหน้าแยกรัชโยธิน ท้ายแถวสะสมหน้าโรงเรียนสารวิทยา
– ถนนวิภาวดี – รังสิต ขาเข้าท้ายเลยแยกหลักสี่
– ถนนลาดพร้าว ขาเข้า ท้ายแถวสะสมแยกบางกะปิ กระทบถนนรามคำแหง และถนนศรีนครินทร์